愛梅歌
作者：徐照
朝代：宋

paragraphs: 紫琳聯坳蘸黟漆，破帽籠頭醉拈筆。
解返冰魂化墨僊，青皇盡把韶華失。
巧分六出騃滕六，迅折千葩怯殷七。
笑笑先生懶學畫，花光仁老毛欲栗。
可笑梅山翁，一夜吟詩便來乞。
無聲與有聲，畫妙詩騷兩清逸。
見說鵝溪出好絹，誰能爲買三百疋。
長條短棘椒藟萌，折榦稀枝瘦虬屈。
畫取西湖三兩朶，摘索映空花不密。
更畫庾嶺三十本，雪月風煙意非一。
君不見翰林走旁訪消息，寒城日日騎馿出。
又不見杜老當年酒不。